Fyrirtækið Dattaca Labs sinnir hlutverki persónuverndarfulltrúa fyrir Þjóðskjalasafn Íslands . Persónuverndarfulltrúi er óháður og sjálfstæður í störfum sínum og hefur eftirlit með meðferð persónuupplýsinga innan safnsins . Persónuverndarfulltrúinn kemur að gerð vinnsluskrár , að innleiðingu og eftirfylgni á persónuverndaryfirlýsingu , rýnir verklagsreglur og ferla , veitir starfsmönnum ráðgjöf og hefur eftirlit með innri úttektum . Þá veitir persónuverndarfulltrúinn ráðgjöf við framkvæmd mats á áhrifum á persónuvernd og er tengiliður við einstaklinga og Persónuvernd . Fyrirspurnum um persónuvernd hjá Þjóðskjalasafni skal beint til persónuverndarfulltrúa . Senda skal erindi í tölvupósti á netfangið personuvernd@skjalasafn.is .